มีเพศสัมพันธ์วันที่21 มิถุนา แต่ไม่รู้ว่าหลั่งในหรือเปล่า พอเดือนกรกฎา เหมือนประจำเดือนมา วันที่4-7 เเล้วเป็นอีกวันที่ 26-30(ไม่ได้กินยาคุม)(หลังจากวันที่4-7ไม่ได้มีเพศสัมพันธ์) เริ่มกินยาคุมแบบ28เม็ดวันที่31กรกฎา แล้ววันที่25 สิงหาประจำเดือนมา(กินยาคุมถึงเม็ดที่23) อยากทราบว่าจะท้องไหมคะ
สวัสดีค่ะ ยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ ดังนั้นหากไม่ได้เริ่มตอนเป็นประจำเดือนพอดี แล้วมีเพศสัมพันธ์ภายใน 7 วันหลังจากนั้น ก็ยังมีโอกาสตั้งครรภ์ค่ะโดยหากหลังการมีเพศสัมพันธ์วันที่ 4-7 ประจำเดือนมาตรงรอบแล้ว ก็มีโอกาสน้อยที่จะมีการตั้งครรภ์หลังกินยาคุมครบ 21 เม็ด มักมีประจำเดือนมา ดังนั้นเลือดที่ออกมาครั้งนี้ก็น่าจะเป็นเลือดประจำเดือน หากไม่แน่ใจสามารถซื้อชุดตรวจการตั้งครรภ์ทางปัสสาวะมาตรวจเองเบื้องต้นก่อนจะเริ่มยาคุมแผงใหม่ได้ค่ะ